पाएं अपने शहर की ताज़ा ख़बरें और फ्री ई-पेपरडाउनलोड करें
बिहार की चर्चित लेखिका और लोक गायिका डॉ. शांति जैन नहीं रहीं। रविवार को पटना के लोहानीपुर स्थित गिरि अपार्टमेंट में उन्होंने अंतिम सांस ली। हार्ट अटैक से उनका निधन हो गया। वे 75 साल की थीं। अविवाहिता थीं और अकेले ही रहती थीं। उनके मुंहबोले पोते को लंग कैंसर हो गया था और 10 दिन पहले उसका निधन हो गया था। इसका उन्हें गहरा सदमा लगा था। पटना के गुल्बी घाट में उनका अंतिम संस्कार किया गया।
बिहार गौरव गान के साथ दो भोजपुरी फिल्मों के लिए गीत भी लिखे
भारत सरकार ने 2020 में उन्हें पद्मश्री पुरस्कार देने की घोषणा की। यह पुरस्कार उन्हें राष्ट्रपति के हाथों मिलना था लेकिन उससे पहले उनका निधन हो गया। हिंदी के लेखक ध्रुव कुमार कहते हैं कि लोक संस्कृति, लोकगीत पर उन्होंने अपने लेखन को फोकस किया था। भोजपुरी फिल्में 'हक के लड़ाई' और 'देवदास' के लिए कई गीत लिखे। बिहार गौरव गान भी उन्होंने लिखा। उनके निधन से बिहार ने लोक संस्कृति और लोक संगीत पर लिखने वाली विदुषी को खो दिया है।
पिता बुंदेलखंड के रहने वाले थे, जन्म आरा में हुआ
डॉ. शांति जैन का जन्म बिहार के आरा में 4 जुलाई, 1946 को हुआ था। उनके पिता हेमराज जैन मूल रुप से बुंदेलखंड के बकस्वाहा के रहने वाले थे।नौकरी के लिए बुंदेलखंड से आरा आए थे। शांति जैन की पढ़ाई-लिखाई बिहार में ही हुई। संस्कृत और हिंदी से एमए करने के बाद पीएचडी और फिर डी.लिट की भी डिग्री हासिल की थी। पटना वीमेंस कॉलेज में संस्कृत की प्रोफसर रहीं। अरविंद महिला कॉलेज में 14 साल तक पढ़ाया। आरा के जैन कॉलेज से 2008 में रिटायर हुईं।
राष्ट्रीय स्तर के कई सम्मान मिले
चार दर्जन किताबों की लेखिका शांति जैन की ख्याति देश भर में बिहारी की माटी की गंध को संजो कर लेखन करने वाली लेखिका के रुप में था। उन्होंने चार दर्जन किताबें लिखीं, जिनमें महत्वपूर्ण हैं- वेणीसंहार की शास्त्रीय समीक्षा, हिंदी गीत पिया की हवेली, काव्य पुस्तक एक वृत्त के चारों ओर, छलकती आंखें, कविता संग्रह हथेली का आदमी, धूप में पानी की लकीरें, समय के स्वर, एक कोमल क्रांतिवीर के अंतिम दो वर्ष आदि। इन्हें कई सम्मान मिले-
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva awa_Deva bho_Deva hin_Deva zho_Hant eng_Latn